NACIONALNI PROJEKT

*PRAZNIČNI MOZAIK:*

*SVETOVNI DNEVI KULTURE*

"

Umetnik je inštrument, ki beleži nekaj, kar že obstaja, nekaj,

kar pripada vsemu svetu, in kar je prisiljen kot umetnik vrniti temu svetu."

Henry Miller

Z besedo umetnost danes razumemo vse tiste dejavnosti, katerih namen je ustvarjanje del z estetsko vrednostjo. Umetnost pogosto nima praktičnih ciljev. Vsekakor pa je namenjena duhovnemu uživanju, dojemanju in osebnemu uživanju. Je zvesta spremljevalka človeka na vseh stopnjah njegovega kulturnega razvoja.

Kulturna oziroma umetnostna vzgoja postaja v 21. stoletju ena pomembnejših tematik na področju izobraževanja in kulture tako v evropskih kot svetovnih krogih. V obdobju od leta 2001 do danes je na tem področju potekala tudi vrsta mednarodnih in evropskih strokovnih srečanj in konferenc. Na 1. UNESCO-vi svetovni konferenci o kulturni oziroma umetnostni vzgoji (*The World Conference on Arts Education: Building Creative Capacities for the 21st Century*), ki je potekala marca 2006 v Lizboni, so udeleženci pripravili in potrdili dokument *Road map for Arts Education 2* (Smernice umetnostne vzgoje), ki ga je UNESCO poslal vsem svojim članicam kot priporočilo za potek razvoja in spodbujanje umetnostne vzgoje.

Iz tega razloga je letošnja tematika našega nacionalnega projekta svetovni dnevi kulture.

Cilji projekta:

* spoznavanje različnih področij umetnosti (likovno, glasbeno, plesno, literarno, dramsko)
* obeležitev slovenskega kulturnega praznika in svetovnih dnevov kulture: dan poezije, dan gledališča, dan knjige, dan plesa
* spodbujanje aktivnosti, ustvarjalnosti in sodelovanja učencev
* krepitev pozitivnega odnosa do različnih zvrsti umetnosti
* privzgajanje kritičnega odnosa do umetnosti kot oblike človekove ustvarjalnosti
* predstavitev umetnikov z različnih umetnostnih področij

Nacionalni projekt ***Praznični mozaik: svetovni dnevi kulture*** bomo izvedli v **dveh delih**. Na njem lahko sodelujete osnovne in srednje UNESCO šole (1. letnik) **z udeležbo na delavnicah**, ki bodo potekale v okviru 1. dela projekta, **ali s poslanimi likovnimi izdelki** na naš likovni natečaj z naslovom UMETNOST IN JAZ.

1. del projekta: USTVARJANJE V RAZLIČNIH KULTURNIH DELAVNICAH

Mentorja in dva učenca vabimo, da se nam pridružite na 1. delu projekta, ki bo potekal v ponedeljek, 16. 1. 2017, v OŠ in vrtcu Sveta Trojica od 7.45 do 13.00. Pripravili vam bomo različne delavnice, povezane s kulturo in umetnostjo:

|  |  |
| --- | --- |
| 1. http://weknowyourdreams.com/images/music/music-04.jpg Glasbena delavnica | 1. Rezultat iskanja slik za book pen Literarna delavnica |
| 1. Rezultat iskanja slik za dancing Plesna delavnica | 1. Rezultat iskanja slik za das buch Angleška delavnica |
| 1. Rezultat iskanja slik za art black and white brush Likovna delavnica | 1. Rezultat iskanja slik za das buch Nemška delavnica |
| 1. https://2005arenal.files.wordpress.com/2013/10/teatre.jpg Dramska delavnica |  |

Program srečanja:

|  |  |
| --- | --- |
| 7.45–8.00 | pozdrav učencev in učiteljev z gostujočih šol in razdelitev v delavnice (šolska čitalnica) |
| 8.00–9.35 | delo v delavnicah |
| 9.35–10.00 | malica |
| 10.00–12.20 | delo v delavnicah |
| 12.20–12.50 | kosilo |
| 12.50–13.00 | zaključek (šolska čitalnica) |

Malico in ves material, ki ga bomo potrebovali pri delu, bomo priskrbeli mi. Kotizacija za učenca znaša 6 eur, račun pa boste prejeli na šolo po prijavi.

Učenci, ki se bodo udeležili LIKOVNE DELAVNICE, bodo s svojimi izdelki sodelovali tudi na nacionalnem likovnem natečaju UMETNOST IN JAZ.

Prijavite se lahko najkasneje do **15. 12. 2016** po pošti ali na [metka.beber@ostrojica.si](mailto:metka.beber@ostrojica.si) s priloženo prijavnico. **Pohitite s prijavo, saj lahko zaradi prostorske omejenosti sprejmemo le 10 šol!**

1. del projekta: Nacionalni likovni natečaj Rajka Slapernika *UMETNOST IN JAZ*

Vabimo vas, da z likovnimi izdelki sodelujete na nacionalnem likovnem natečaju z naslovom UMETNOST IN JAZ.

Na natečaju lahko sodelujejo UNESCO osnovne šole in srednje šole. Prijavnica v tem primeru ni potrebna; na zadnjo stran vsakega likovnega izdelka prilepite le spremni list, ki ga najdete na koncu razpisa (za prijavnico).



Likovni izdelki so lahko z likovnih področij: RISANJE, SLIKANJE ali GRAFIKA.

Format likovnega dela ni omejen. Likovne tehnike so prepuščene izbiri mladega umetnika, ki pa lahko tehnike tudi poljubno kombinira med sabo in tako poišče individualno rešitev likovnega problema. Prav tako ni omejitve glede likovnega motiva. Lahko upodobite portret, figuro, krajino, tihožitje, žanr. Motivi so lahko prikazani realistično ali na domišljijski, fantazijski način. Zanimajo nas predvsem izvirne, kreativne rešitve likovnega motiva, tehnike in problema, otroška ekspresija, lasten umetniški izraz.

Strokovna komisija bo izbrala najboljše likovne izdelke.

Na prireditvi ob zaključku projekta, ki bo **6. 2. 2017** bomo podelili Slapernikove nagrade in priznanja, in sicer:

* 3 nagrade na vsako triado osnovne šole, 1 nagrada za srednje šole
* 5 priznanj na vsako triado osnovne šole, 5 priznanj za srednje šole

Nagrajeni izdelki bodo razstavljeni na razstavi ob slovenskem kulturnem prazniku v Protokolarno-razstavnem centru Sv. Martina v Sveti Trojici.

Izdelke **s spremnim listom** lahko pošljete po pošti do **16. 1. 2017** na naslov:

*OŠ in vrtec Sveta Trojica*

*Meznaričeva 1*

*2235 Sveta Trojica v Slov. goricah*

s pripisom *za likovni natečaj UMETNOST IN JAZ*.

Vabljeni k sodelovanju! Učenci in učitelji OŠ in vrtca Sveta Trojica se že veselimo našega ustvarjalnega druženja.

Sveta Trojica, 4. 10. 2016 Vodji: Metka Beber, Marjana Lep

**NACIONALNI PROJEKT**

*PRAZNIČNI MOZAIK:*

*SVETOVNI DNEVI KULTURE*

**PRIJAVNICA**

za sodelovanje v 1. delu projekta

**Naziv šole:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Na nacionalni projekt PRAZNIČNI MOZAIK: SVETOVNI DNEVI KULTURE prijavljamo učenca** (ime, priimek, razred, delavnica):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

**Spremljal ju bo mentor:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kontaktna oseba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tel. številka:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Elektronski naslov:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kraj in datum:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NACIONALNI PROJEKT**

*PRAZNIČNI MOZAIK: SVETOVNI DNEVI KULTURE*

Nacionalni likovni natečaj: *UMETNOST IN JAZ*

**SPREMNI LIST**

|  |  |
| --- | --- |
| Naziv šole |  |
| Avtor |  |
| Starost (razred, letnik) |  |
| Likovna naloga |  |
| Likovna tehnika |  |
| Likovni motiv |  |
| Leto nastanka |  |
| Mentor |  |